Document ID: /roh_data/filtered/fineweb-2-filterrobots_roh.jsonl.gz/68379

Per cuntanscher Brambrüesch van ils sportists e sportistas d’enviern sco emprim cun la gondla gronda enfin il Känzeli e suenter cun la pitschna, cotschna vinavant enfin tar la naiv.
Igl è in di surtratg, il sulegl smatga tras in tic. Las chasas, ils prads ed era las plantas en cuvertas cun naiv ed i ha blera glieud. Il runal porta si cun mintga staffa dus persunas e sutvart spetga ina colonna. Per ina snowboardista è il territori da skis Brambrüesch famigliar e pratic pertge ch'igl è datiers a la citad.
Per mai na datti betg il sport d’enviern senza ir culs skis e cun la aissa. Jau sun leda ch'jau na stoss ir tut il enviern cun la scarsola.
Ina dunna ch’è creschida si a Savognin è per l’emprima giada en quest pitschen territori ed ella bada natiralmain ina differenza.
Jau abitava adina datiers a la pista. Uss è la pista datiers a la citad – quai è auter, dentant era okay.
E sin pista èn era diversas gruppas da scolas da skis. In bab spetga sper il runal sin ses figl. L'um da Cuira è sco pitschen era ì cun la aissa a Brambrüesch, pia chattà el quai cool ch’el sa dar vinavant quest gust a ses figl. Durant quest temp va el a far intginas rundas a pe. Sper la pista e las vias d’enviern datti era ina via per scarsolar. Dus giuvnas en pachetadas en vestgids da naiv e cun chapellina e fan gia la secunda runa cun la scarsola. La via saja dentant da glatsch e pli en giu, pli pauca naiv che i haja.